বাবু সাহা,লেবাননঃ লেবানন আওয়ামী লীগ আয়েজিত ৪৬তম স্বাধীনতা দিবসের আলোচনা সভায় রাষ্ট্রদূত আব্দুল মোতালেব সরকার লেবাননে অবৈধ ভাবে বসবাসরত প্রত্যেক বাংলাদেশী কর্মীদের স্বাক্ষর সংগ্রহ কর্মসূচীতে অংশ গ্রহন করে সঠিক তথ্যাদির মাধ্যমে ফর্ম পূরন করার নির্দেশনা প্রদান করে বক্তৃতা রাখেন।গত ২৬শে মার্চ শনিবার দূতাবাসের এক আলোচনা সভায় রাষ্ট্রদূত স্বাক্ষর সংগ্রহ কর্মসূচীর উদ্ধোধন করেন।আগামী ৩০ এপ্রিল এর মধ্যে সবাইকে ফর্ম পূরণ করে দূতাবাসে জমা দেওয়ার নির্দেশনা দেন। বক্তৃতায় আলোচনা সভার প্রধান অতিথি বাংলাদেশ দূতাবাসের মান্যবর রাষ্ট্রদূত আব্দুল মোতালেব সরকার বাংলাদেশের স্বাধীনতা যুদ্ধে আত্মত্যাগকারী সকল বীর শহীদদের প্রতি বিনম্র শ্রদ্ধা ও জাতির জনক শেখ মুজিবুর রহমান এর অবদান ও বাংলাদেশ সরকারের গৃহীত বিভিন্ন পদক্ষেপের উপর আলোচনা করেন।